Oficialusis leidinys L 247 , 23/08/1989 p. 0034 - 0042

specialusis leidimas suomių kalba: skyrius 3 tomas 30 p. 0108

specialusis leidimas švedų kalba: skyrius 3 tomas 30 p. 0108



Komisijos sprendimas 1989 m. liepos 18 d. nustatantis hibridinių veislinių kiaulių, jų spermos, kiaušinėlių ir embrionų sertifikatą (89/506/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1988 m. gruodžio 19 d. Tarybos direktyvą 88/661/EEB dėl veislinėms kiaulėms taikomų zootechnikos standartų [1], ypač į jos 9 straipsnį ir 10 straipsnio 1 dalies penktąją įtrauką, kadangi būtina nustatyti datą, kuri turi būti nurodyta sertifikate; kadangi dėl praktinių priežasčių būtina patvirtinti sertifikato pavyzdį ir sąlygas, kurių reikia laikytis įrašant duomenis į prie pridedamų hibridinių veislinių kiaulių, jų spermos, kiaušinėlių ir embrionų dokumentų; kadangi šiame sprendime numatytos priemonės atitinka Zootechnikos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Hibridinių veislinių kiaulių sertifikate būtina nurodyti tokius duomenis: - sertifikatą išduodančią įstaigą, - įrašo numerį registre, - išdavimo datą, - identifikavimo sistemą, - identifikavimą, - gimimo datą, - genetinį tipą, liniją, - lytį, - veislininko pavadinimą ir adresą, - savininko pavadinimą ir adresą. 2 straipsnis 1. 1 straipsnyje nurodyti duomenys gali būti pateikiami: a) I priede pateiktą pavyzdį atitinkančiame sertifikate; b) prie pridedamų hibridinės veislinės kiaulės dokumentų. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 1 straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, kad šiuose dokumentuose yra pateikti Komisijos sprendimo 89/506/EEB 1 straipsnyje minėti duomenys." 2. Duomenys apie tos pačios giminystės linijos hibridines veislines kiaules gali būti pateikti viename sertifikate arba dokumentuose, pridedamuose prie tuo pačiu adresu siunčiamų tos pačios kilmės gyvulių. Atitinkamai pakeičiamas I priede pateiktas sertifikato pavyzdys. 3 straipsnis Hibridinių veislinių kiaulių spermos sertifikate būtina nurodyti: - visus 1 straipsnyje išvardytus duomenis apie tą kiaulę, kurios sperma yra paimta, - informaciją, pagal kurią būtų galima identifikuoti spermą, jos paėmimo dieną, spermos surinkimo centro ir spermos gavėjo pavadinimus bei adresus. 4 straipsnis 3 straipsnyje nurodyti duomenys gali būti pateikiami: 1) II priede pateiktą pavyzdį atitinkančiame sertifikate; 2) prie pridedamų hibridinės veislinės kiaulės spermos dokumentų. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 3 straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, kad šiuose dokumentuose yra pateikti Komisijos sprendimo 89/506/EEB 3 straipsnyje minėti duomenys." 5 straipsnis Hibridinių veislinių kiaulių kiaušinėlių sertifikate reikia nurodyti: - visus 1 straipsnyje išvardytus duomenis apie paršavedę, kurios kiaušinėliai yra paimti, - informaciją, pagal kurią galima identifikuoti kiaušinėlius, jų paėmimo dieną, kiaušinėlių surinkimo centro ir kiaušinėlių gavėjo pavadinimus bei adresus. Jei vienu metu buvo paimtas daugiau nei vienas kiaušinėlis, apie tai būtina aiškiai nurodyti, be to, visi kiaušinėliai turi būti tos pačios kilmės. 6 straipsnis 5 straipsnyje nurodyti duomenys gali būti pateikiami: 1) III priede pateiktą pavyzdį atitinkančiame sertifikate; 2) prie pridedamų veisimui skirtos hibridinės paršavedės kiaušinėlių dokumentų. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 5 straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, kad šiuose dokumentuose yra pateikti Komisijos sprendimo 89/506/EEB 5 straipsnyje minėti duomenys." 7 straipsnis Veisimui skirtų hibridinių kiaulių embrionų sertifikate būtina nurodyti: - visus 1 straipsnyje išvardytus duomenis apie donorę paršavedę ir apvaisintoją kuilį, - informaciją, pagal kurią būtų galima identifikuoti embrionus, sėklinimo arba jų apvaisinimo dieną, embrionų paėmimo dieną, embrionų surinkimo centro ir embrionų gavėjo pavadinimus bei adresus. Jei vienu metu buvo paimtas daugiau nei vienas kiaušinėlis, apie tai būtina aiškiai nurodyti, be to, visi kiaušinėliai turi būti tos pačios kilmės. 8 straipsnis 7 straipsnyje nurodyti duomenys gali būti pateikiami: 1) IV priede pateiktą pavyzdį atitinkančiame sertifikate; 2) prie pridedamų hibridinės veislinės paršavedės embrionų dokumentų. Tokiu atveju kompetentingos institucijos privalo patvirtinti, jog minėtuose dokumentuose yra nurodyti 7 straipsnyje išvardyti duomenys, pateikdamos tokią formuluotę: "Žemiau pasirašiusysis patvirtina, kad šiuose dokumentuose yra pateikti Komisijos sprendimo 89/506/EEB 5 straipsnyje minėti duomenys." 9 straipsnis Šis sprendimas skirtas valstybėms narėms. Priimta Briuselyje, 1989 m. liepos 18 d. Komisijos vardu Ray Mac Sharry Komisijos narys [1] OL L 382, 1988 12 31, p. 36. -------------------------------------------------- I PRIEDAS +++++ TIFF +++++ -------------------------------------------------- II PRIEDAS +++++ TIFF +++++ +++++ TIFF +++++ -------------------------------------------------- III PRIEDAS +++++ TIFF +++++ +++++ TIFF +++++ -------------------------------------------------- IV PRIEDAS +++++ TIFF +++++ +++++ TIFF +++++ --------------------------------------------------